Illum il-Kunsill adotta sett ta' konklużjonijiet dwar l-elementi ewlenin ta' politika futura tal-UE dwar il-proprjetà intellettwali. Dawn il-konklużjonijiet għandhom jitqiesu bħala l-kontribut tal-Kunsill għall-ħidma li għaddejja fil-Kummissjoni dwar pjan ta' azzjoni tal-UE għall-proprjetà intellettwali, li mistenni jiġi ppreżentat dalwaqt. F'dawn il-konklużjonijiet, il-Kunsill jenfasizza l-importanza ta' sistema b'saħħitha, effiċjenti, trasparenti u bbilanċjata ta' protezzjoni tal-proprjetà intellettwali u l-ħtieġa ta' strateġija ġenerali koerenti biex jiġu żgurati kemm il-protezzjoni tal-innovazzjoni kif ukoll l-aċċess ġust għaliha. Fir-rigward tan- nuqqas ta' jedd għal privattiva ta' prodotti tal-pjanti jew tal-annimali miksuba permezz ta' proċessi essenzjalment bijoloġiċi , il-Kunsill jilqa' l-iżviluppi reċenti fil-qafas tal-Organizzazzjoni Ewropea tal-Privattivi. Il-Kunsill jirrikonoxxi wkoll il-ħtieġa li jissaħħu s-sistemi ta' protezzjoni tal-Indikazzjonijiet Ġeografiċi fl-UE. Jinsab lest li jqis sistema ta' protezzjoni sui generis ta' prodotti mhux agrikoli , abbażi ta' valutazzjoni tal-impatt bir-reqqa tal-ispejjeż u l-benefiċċji potenzjali tagħha. Il-Kummissjoni hija mħeġġa twettaq għadd ta' azzjonijiet konkreti fil-ġlieda kontra l-falsifikazzjoni u l-piraterija , inkluż l-involviment ulterjuri ta' pjattaformi online u fornituri oħra ta' hosting. Fl-aħħar nett, il-Kunsill jistieden lill-Kummissjoni biex tippreżenta proposti għar- reviżjoni tal-qafas legali dwar il-protezzjoni tad-disinji industrijali . Tali reviżjoni għandha tindirizza b'mod partikolari: a) il-komplementarjetà bejn is-sistemi ta' protezzjoni tad-disinji Komunitarji, nazzjonali u reġjonali, b) l-aċċessibbiltà ta' dawn is-sistemi, pereżempju billi jiġu ċċarati u evolvuti s-suġġett u r-rekwiżiti tal-protezzjoni tad-disinji, c) l-implikazzjonijiet tal-użu ta' teknoloġiji ġodda, d) it-tranżitu ta' prodotti foloz mit-territorju tal-UE anke meta tali prodotti mhumiex maħsuba biex jitqiegħdu fis-suq tal-UE, u e) il-protettibbiltà ta' partijiet komponenti ta' prodotti kumplessi użati għal skopijiet ta' tiswija taħt il-liġi dwar id-disinji. Konklużjonijiet tal-Kunsill dwar il-politika dwar il-proprjetà intellettwali u r-reviżjoni tas-sistema tad-disinji industrijali fl-Unjoni Din ir-riżorsa bħalissa hi disponibbli biss bil-lingwa jew il-lingwi li ġejjin: